શ્રાવણ માસની અમાસના દિવસે સિધ્ધયોગ હોવાથી આ દિવસ પિતૃતર્પણ તથા પિતૃકાર્ય માટે ઉત્તમ દિવસ છે તથા આ દિવસ આરાવારાનો દિવસ હોવાથી પીપડે પિતૃને પાણી રેડી અને 108 પીપળાની પ્રદક્ષિણા કરવી પણ શુભ છે. શ્રાવણ માસની અમાસના દિવસે પણ ગાયનું પૂજન અને પ્રદક્ષિણા કરવાનો મહિમા છે. શ્રાવણ માસની અમાસના દિવસે મહાદેવજીને કાળા તલ ચડાવવાથી રાહુ ગ્રહની પીડા હોય તો શાંતિ મળે છે તથા સૂર્ય નબળો હોય તો સૂર્યને અર્ધ આપવું તથા ઘઉંનું દાન દેવું, શનિ નબળો હોય પનોતી ચાલતી હોય તો અમાસના દિવસે મહાદેવજી ઉપર તથા હનુમાનજી ઉપર સરસવના તેલનો અભિષેક કરવાથી રાહત મળે છે. આ દિવસે વિષ્ણુ સહસ્ત્ર નામના પાઠ કરવા શાસ્ત્રી રાજદીપભાઇ જોષીએ જણાવ્યું હતું.